СЛУЖБЕНИ ГЛАСНИК

ОПШТИНЕ НОВО ГОРАЖДЕ

|  |  |
| --- | --- |
| Година XVIII – број 9 | Четвртак,27.07.2023. године |

**Начелник**

На основу члана 69. став 2. тачка д) и е), члана 70. ставови 1., 4. и 6. Закона о јавним набавкама („Сл. гласник БиХ“, број: 39/14 и 59/22), а у вези са чланом 5. став 2. тачка f) Правилника о успостављању и раду комисије за набавке („Сл. гласник БиХ“, број: 103/14) и на Препоруку Комисије за јавну набавку , број: 02/1-404-12-6-5/22 од 24.07.2023. године у поступку јавне набавке „Радови на санацији објекта Дистрибутивног центра“ у Новом Горажду, Начелник општине Ново Горажде **д о н о с и**

**О Д Л У К У**

**о поништењу поступка јавне набавке – Отворени поступак**

**„Радови на санацији објекта Дистрибутивног центра“**

Члан 1.

Овом Одлуком на приједлог Комисије за јавну набавку радова општине Ново Горажде

(у даљем тексту: Комисија) поништава се Отворени поступак јавне набавке – радови: „Радови на санацији објекта Дистрибутивног центра“ у Новом Горажду, из разлога јер ниједна од примљених понуда није прихватљива, односно цијене свих прихватљивих понуда знатно су веће од осигураних средстава за предметну набавку.

Члан 2.

За извршење ове Одлуке задужује се Комисија за јавну набавку за одабир најповољнијег понуђача у Отвореном поступку за достављање понуда за јавну набавку радова: „Радови на санацији објекта Дистрибутивног центра“ у Новом Горажду.

Члан 3.

Ова Одлука ступа на снагу даном доношења и објавиће се на интернет страници општине Ново Горажде (www. novogorazde.rs.ba), у складу са чланом 70. став 6. Закона о јавним набавкама.

**Образложење**

Поступак јавне набавке покренут је Одлуком о покретању поступка јавне набавке број: 02/1-404-12-4/22 од 01.06.2023. године.

Процијењена вриједност јавне набавке без ПДВ-а износи **179.487,18 КМ**.

Обавјештење о набавци број: 265-1-3-16-3-5/23 послано је на објављивање дана 07.06.2023. године, а објављено је на Порталу јавних набавки дана 07.06.2023. године.

Комисија за набавку именована је Рјешењем број: 02/1-404-12-6/22. дана 08.06.2023. године.

Комисија за јавну набавку је дана 24.07.2023. године Начелнику општине Ново Горажде доставила Записник о прегледу и оцјени понуда број: 02/1-404-12-6-4/22. од дана 24.07.2023. године, Препоруку о поништењу поступка јавне набавке број: 02/1-404-12-6-5/22 од дана 24.07.2023. године и Извјештај о раду број: 02/1-404-12-6-6/22. од дана 24.07.2023. године, у Отвореном поступку јавне набавке радова „Радови на санацији објекта Дистрибутивног центра“ у Новом Горажду.

Сходно наведеном, Комисија је у складу са чланом 69. став 2. тачка д) и е) Закона о јавним набавкама („Сл. гласник БиХ“, број: 39/14 и 59/22) дала препоруку да се у предмету јавне набавке радова на санацији објекта Дистрибутивног центра у Новом Горажду, донесе одлука о поништењу поступка набавке јер ниједна од примљених понуда није прихватљива, односно цијене свих прихватљивих понуда знатно су веће од осигураних средстава за предметну набавку.

Узимајући у обзир напријед наведено, одлучено је као у члану 1. ове Одлуке.

**Поука о правном лијеку:**

Против ове одлуке може се изјавити жалба, најкасније у року од 10 (десет) дана од дана пријема ове Одлуке. Жалба се подноси Уговорном органу.

**Број: 02/1-404-12-7/23**

**Ново Горажде, 25.07.2023. године**

**НАЧЕЛНИК**

**Мила Петковић , с.р**

На основу члана 59.став (1) тачка 8) и 60. Закона о локалној самоуправи („Службени гласник Републике Српске“, број: 97/16, 36/19 и 61/21), начелник општине Ново Горажде д о н о с и

**ПРАВИЛНИК**

**О ИЗМЈЕНИ И ДОПУНИ ПРАВИЛНИКА О УНУТРАШЊОЈ ОРГАНИЗАЦИЈИ И СИСТЕМАТИЗАЦИЈИ РАДНИХ МЈЕСТА У ОПШТИНСКОЈ УПРАВИ ОПШТИНЕ НОВО ГОРАЖДЕ**

Члан 1.

У члану 18. Правилника о унутрашњој организацији и систематизацији радних мјеста у Општинској управи општине Ново Горажде („Службени гласник општине Ново Горажде“, број: 3/18, 1/19, 11/19, 5/20, 18/20 и 7/22), код услова за радно мјесто Стручни сарадник за лична стања грађана, послове Централног бирачког списка и овјеру потписа, рукописа и преписа, бришу се ријечи „ССС у четворогодишњем трајању, друштвеног смјера“, а умјесто њих сада пише: „Средња стручна спрема у четворогодишњем трајању, правног или економског смјера, или гимназија општег односно друштвеног смјера“.

Члан 2.

У члану 38. Правилника о унутрашњој организацији и систематизацији радних мјеста у Општинској управи општине Ново Горажде („Службени гласник општине Ново Горажде“, број: 3/18, 1/19, 11/19, 5/20, 18/20 и 7/22), код услова за радно мјесто Секретар Скупштине општине, након ријечи „240 ECTS бодова“ додају се ријечи „или еквивалент“.

Члан 3.

Овај Правилник ступа на снагу осмог дана од дана његовог објављивања у „Службеном гласнику општине Ново Горажде“.

**Број: 02/6-40-22/23**

**Ново Горажде, 30.06.2023. године**

**Шеф одсјека за финансије, управљање развојем привреду и друштвене дјелатности**

**Томислав Чарапић, с.р**

На основу члана 17. Закона о јавним набавкама („Службени гласник БиХ“, број: 39/14 и 59/22), члана 59. и 82. Закона о локалној самоуправи РС („Службени гласник РС,“ бр: 97/16 и 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 3/15 и 3/17) и члана VI. Правилника о јавним набавкама општине Ново Горажде, („Службени гласник Општине Ново Горажде“, број: 19/22), Начелник општине Ново Горажде д о н о с и:

**О Д Л У К У**

о измјени и допуни Плана јавних набавки за 2023. годину

I.

У табеларном прегледу Плана јавних набавки у дијелу 3. Радови,

* иза ставке 3,5 додаје се нова ставка са редним бројем 3,6 која гласи:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 3,6 | Радови на санацији кровне конструкције на помоћном објекту котловнице – лимарски радови | 45453100-8 | 4.794,90 | Директни споразум | јули | август | Буџет  4125 |  |

II.

Ова Одлука се прилаже Плану јавних набавки Општине Ново Горажде за 2023. годину, број: 02/1-404-1-1/23 од 16.01.2023. године и чини њен саставни дио.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Број: 02/1-404-1-3/23**

**Датум, 27.07.2023.**

**НАЧЕЛНИК**

**Мила Петковић, с.р.**

Оснивач и издавач: Скупштина општине Ново Горажде. Главни и одговорни уредник Горан Петровић – секретар Скупштине општине Ново Горажде, уредник Данијела Јеремић – административни радник – оператер. Телефон: 058/430-095, факс: 058/432-100.

Службени гласник општине Ново Горажде основан је Одлуком Скупштине општине Ново Горажде број: 01/01-013-2-3/06 од 28.02.2006. године